  Виталий Пронин Удмуртиысь Куазез эскеронъя центр ивортэмъя, апрельлэн нырысетӥ нуналъёсаз, кылем аръёсын ӵошатыса, туэ кезьытгес возиськоз. Та нуналъёсы угось шаермы пыртӥ циклонъёс ортчозы, соос ик асьме пала вуттозы кот лымыез но кезьыт тӧлэз. Лымыен суро зор усёз 2-тӥ, 4-тӥ, 5-тӥ апреле. Уйин температура минусэн возиськоз: 3-сен 12 градусозь. Машиналэн руль сьӧраз ветлӥсьёслы сакгес луоно: сюрес вылын йӧвалег луоз, интыен-интыен лымы пельтоз. Елена Тугашова Туспуктэм: opecittly.3dn.ru Теги: инкуазь куазь  